C 156/11

Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei

(2020/C 156/05)

Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 al Comisiei (1).

COMUNICARE PRIVIND APROBAREA UNEI MODIFICĂRI STANDARD

„Alpes-Maritimes”

PGI-FR-A1148-AM02

Data comunicării: 10.2.2020

DESCRIEREA ȘI MOTIVELE MODIFICĂRII APROBATE

1. Descrierea vinurilor

La secțiunea 3.3 „Descrierea vinurilor” și la secțiunea 7.2 „Specificitatea produselor” din capitolul I din caietul de sarcini al IGP „Alpes-Maritimes”, descrierea vinurilor a fost completată pentru a aduce precizări legate de culoarea vinurilor și de caracteristicile lor organoleptice.

Aceste precizări au fost adăugate și în secțiunile „Legătura cu arealul geografic” și „Descrierea vinului (vinurilor)” din documentul unic.

2. Soiurile de viță-de-vie

La secțiunea 5 din capitolul I din caietul de sarcini, în lista de soiuri reținute pentru producția IGP „Alpes-Maritimes” au fost adăugate soiurile Artaban N, Floreal B, Monarch N, Muscaris B, Prior N, Solaris B, Soreli B, Souvignier gris B, Vidoc N și Voltis B.

Aceste soiuri sunt considerate a fi rezistente la secetă și la bolile criptogamice. Ele permit utilizarea unei cantități mai reduse de produse de protecție a plantelor și sunt corespunzătoare soiurilor utilizate pentru producția vinurilor care beneficiază de această IGP. Ele nu aduc modificări caracteristicilor vinurilor care beneficiază de această IGP.

Secțiunea „Soiurile principale de struguri de vin” din documentul unic a fost completată prin introducerea acestor soiuri.

3. Arealul geografic

La secțiunea 4.1 din capitolul I din caietul de sarcini, descrierea arealului geografic a făcut obiectul unor actualizări legate de formă.

A fost adăugată trimiterea la anul codului geografic, referință națională care clasifică comunele care intră în componența IGP în funcție de departament. Este vorba despre codul geografic din anul 2018.

Această modificare nu afectează documentul unic.

DOCUMENT UNIC

1. Denumirea produsului

Alpes-Maritimes

2. Tipul indicației geografice

IGP – Indicație geografică protejată

3. Categoriile de produse vitivinicole

1. Vin

5. Vin spumant de calitate

4. Descrierea vinului (vinurilor)

Vinuri liniștite roșii, roze și albe

Indicația geografică protejată „Alpes-Maritimes” include vinuri liniștite roșii, roze și albe.

Vinurile liniștite care poartă indicația geografică protejată „Alpes-Maritimes” au o tărie alcoolică dobândită în volume de cel puțin 9 %.

În cazul vinurilor liniștite, valorile (prag sau limită) ale tăriei alcoolice dobândite (doar vinuri spumante), ale tăriei alcoolice totale, ale acidității totale, ale acidității volatile, ale dioxidului de sulf total și ale dioxidului de carbon (doar vinuri spumante) sunt cele stabilite de reglementările Uniunii.

Vinurile roșii sunt în general taninoase, elegante și puternice. Ele au o culoare care variază de la roșu-rubiniu până la grena, intensă, cu reflexe violacee.

Vinurile roze sunt fie florale, fie fructate și condimentate, cu o structură a gustului puternică în funcție de amestecurile efectuate, cu o prospețime conferită, în principal, de soiurile Grenache N și Cinsault N. Aceste vinuri au o culoare roz luminoasă, cu reflexe roz-somon.

Vinurile albe sunt complexe și elegante, fiind caracterizate, mai ales, de arome florale și de citrice. Aceste vinuri combină finețea, gustul fructat și dinamismul, au o culoare galben pal cu reflexe verzi sau aurie strălucitoare și limpede.

Caracteristici analitice generale Tăria alcoolică totală maximă (în % din volum) Tăria alcoolică dobândită minimă (în % din volum) Aciditatea totală minimă Aciditatea volatilă maximă (în miliechivalenți per litru) Conținutul maxim total de dioxid de sulf (în miligrame per litru)

Vinurile spumante de calitate

Indicația geografică protejată „Alpes-Maritimes” include vinuri spumante de calitate roșii, roze și albe.

Vinurile spumante de calitate prezintă bule fine și elegante, însoțite de o prospețime agreabilă, cu arome florale sau fructate în funcție de soiurile utilizate pentru producție. Vinurile spumante de calitate sunt produse, în principal, din soiurile Grenache N și Mourvèdre N pentru vinurile roze și din soiurile Vermentino B și Sémillon B pentru vinurile albe. Acestea sunt fructate și florale și amintesc de caracteristicile organoleptice ale vinurilor liniștite.

Pentru vinurile spumante de calitate, valorile (prag sau limită) ale tăriei alcoolice dobândite (doar vinuri spumante), ale tăriei alcoolice totale, ale acidității totale, ale acidității volatile, ale dioxidului de sulf total și ale dioxidului de carbon (doar vinuri spumante) sunt cele stabilite de reglementările Uniunii.

Caracteristici analitice generale Tăria alcoolică totală maximă (în % din volum) Tăria alcoolică dobândită minimă (în % din volum) Aciditatea totală minimă Aciditatea volatilă maximă (în miliechivalenți per litru) Conținutul maxim total de dioxid de sulf (în miligrame per litru)

5. Practici vitivinicole

(a) Practici oenologice esențiale

Practică oenologică specifică

În ceea ce privește practicile oenologice, vinurile trebuie să respecte obligațiile existente la nivelul Uniunii și în Codul rural și al pescuitului maritim.

(b) Randamente maxime

120 de hectolitri pe hectar

6. Arealul geografic delimitat

Recoltarea strugurilor, vinificarea și elaborarea vinurilor care beneficiază de indicația geografică protejată „Alpes-Maritimes” se efectuează în departamentul Alpes-Maritimes.

7. Soiurile de struguri de vin principale

Sauvignon gris G – Fié gris

Ugni blanc B

Piquepoul noir N

Cabernet-Sauvignon N

Téoulier N

Muscat Ottonel B – Muscat, Moscato

Mauzac B

Gascon N

Mérille N

Mouyssaguès

Saint-Pierre doré B

Gros Manseng B

Gewurztraminer Rs

Voltis B

Solaris B

Colombard B

Plant droit N – Espanenc

Chatus N

Liliorila B

Gamay N

Persan N

Pinot gris G

Terret blanc B

Counoise N

Elbling B

Plant de Brunel N

Carcajolo N

Colombaud B – Bouteillan

Gamay de Bouze N

Muresconu N – Morescono

Gamaret

Sacy B

Muscat cendré B – Muscat, Moscato

Graisse B

Fuella nera N

Baroque B

Sauvignon B – Sauvignon blanc

Bourboulenc B – Doucillon blanc

Tannat N

Montils B

Semillon B

Muscardin N

Riesling B

Soreli B

Valdiguié N

Piquepoul blanc B

Roussette d’Ayze B

Mondeuse blanche B

Meunier N

Lledoner pelut N

Aramon gris G

Mourvèdre N – Monastrell

Lauzet B

Joubertin

Aubin vert B

Carcajolo blanc B

Arinarnoa N

Petit Courbu B

Etraire de la Dui N

Prior N

Corbeau N – Douce noire

Prunelard N

Grenache blanc B

Muscaris B

Riminèse B

Petit Manseng B

Verdesse B

Couderc noir N

Ondenc B

Piquepoul gris G

Clarin B

Clairette B

Noir Fleurien N

Monerac N

Artaban N

Cot N – Malbec

Rivairenc N – Aspiran noir

Chardonnay B

Arbane B

Mollard N

Select B

Souvignier gris Rs

Chenanson N

Gouget N

Viognier B

Blanc Dame B

Brachet N – Braquet

Aramon N

Terret gris G

Syrah N – Shiraz

Béclan N – Petit Béclan

Muscat à petits grains roses Rs – Muscat, Moscato

Courbu B – Gros Courbu

Muscat à petits grains rouges Rg – Muscat, Moscato

Folle blanche B

Aubin B

Folignan B

Carignan blanc B

Bouillet N

Portan N

Négret de Banhars N

Tourbat B

Jurançon noir N – Dame noire

Codivarta B

Pinot noir N

Varousset N

Castets N

Auxerrois B

Tibouren N

Mancin N

Béquignol N

Bachet N

Carignan N

Roublot B

Villard blanc B

Perdea B

Morrastel N – Minustellu, Graciano

Rosé du Var Rs

Muscat à petits grains blancs B – Muscat, Moscato

Ekigaïna N

Duras N

Terret noir N

Seinoir N

Aubun N – Murescola

Grassen N – Grassenc

Durif N

Calitor N

Arrouya N

Molette B

Pascal B

Floreal B

Oberlin noir N

Picardan B – Araignan

Mourvaison N

Marselan N

Arriloba B

Feunate N

Saint-Macaire N

Melon B

Villard noir N

Tressot N

Merlot N

Mondeuse N

Marsanne B

Barbaroux Rs

Segalin N

Muscadelle B

Claverie B

Gramon N

Roussanne B

Furmint B

Macabeu B – Macabeo

Monarch N

Petit Meslier B

Chenin B

Grenache N

Crouchen B – Cruchen

Portugais bleu N

Carmenère N

Caladoc N

Raffiat de Moncade B

Aligoté B

Genovèse B

Knipperlé B

Orbois B

Brun Fourca N

Semebat N

Tempranillo N

Muscat de Hambourg N – Muscat, Moscato

Précoce de Malingre B

Cabernet blanc B

Brun argenté N – Vaccarèse

Listan B – Palomino

Cinsaut N – Cinsault

Sylvaner B

Courbu noir N

Aranel B

Muscat d’Alexandrie B – Muscat, Moscato

Egiodola N

Alicante Henri Bouschet N

Jurançon blanc B

Camaralet B

Pineau d’Aunis N

Meslier Saint-François B – Gros Meslier

Négrette N

Servanin N

Grolleau gris G

Précoce Bousquet B

Nielluccio N – Nielluciu

Saint Côme B

Gringet B

Chasan B

Altesse B

Biancu Gentile B

Müller-Thurgau B

Grenache gris G

Pagadebiti B

Milgranet N

Maréchal Foch N

Rivairenc blanc B – Aspiran blanc

Bouquettraube B

Bouchalès N

Goldriesling B

Aramon blanc B

Rivairenc gris G – Aspiran gris

Cabernet franc N

Mayorquin B

Pinot blanc B

Grolleau N

Mauzac rose Rs

César N

Vermentino B – Rolle

Vidoc N

Petit Verdot N

8. Descrierea legăturii (legăturilor)

Specificitatea arealului geografic și a produsului

Situat în partea de sud-est a Franței, în regiunea Provence-Alpes-Côte d’Azur, la malul Mării Mediterane, arealul geografic al indicației geografice protejate „Alpes‐Maritimes” cuprinde întregul departament Alpes-Maritimes. Acesta este caracterizat, în primul rând, printr-o variabilitate extremă a peisajelor. De fapt, partea agricolă a acestui departament este limitată și situată în aproprierea fâșiei litorale, unde există o concurență teritorială puternică, precum și în văile care urcă spre munți și pe colinele cu cea mai bună expunere. Pe acest teritoriu deluros, culturile de viță-de-vie se învecinează în mod tradițional cu cele de măslini, văile fiind mai orientate către horticultură sau către producția de fructe și legume.

Producția indicației geografice protejate „Alpes-Maritimes” este obținută dintr-o podgorie puțin întinsă (mai puțin de 50 de hectare), fragmentată în „insule” mai mici sau mai mari (comunele Nisa, Saint Jeannet, Saint-Paul-de-Vence) și repartizată în cadrul unor exploatații mici.

Situată în centrul zonei alpine a regiunii Provence, la limita cu partea ei calcaroasă (Provence Calcaire), această podgorie și mai ales cea situată la Nisa și în împrejurimile acesteia își datorează subsolul „revoluției din pliocen”, care a dat naștere acestei mări întinse prin deplasarea către sud a regiunii Provence. Depozitele sedimentare care s-au format au fost acoperite de stive groase de conglomerate denumite „conglomeratele deltei pliocene a fluviului Var”. Morfologia actuală s-a format în cuaternar, ca urmare a unei noi deplasări a regiunii Provence, de această dată spre vest, care a determinat ridicarea conglomeratelor până la altitudinea de 600 de metri: atunci s-au format colinele abrupte.

Solurile rezultate din aceste formațiuni sunt formate din pudinguri silico-calcaroase și din pietre rotunde produse prin eroziunea masivelor alpine vecine. O excepție notabilă o reprezintă solurile dolomitice, argilo-calcaroase bogate în magneziu, din insulele Lérins.

Podgoria este implantată la o altitudine care poate ajunge până la 400 de metri, aproape exclusiv pe coline orientate nord-sud, rareori pe platourile de pe vârfurile colinelor, respectând expuneri spre est sau vest pe parcele selecționate cu atenție pentru recolta strugurilor. Vița-de-vie își formează rădăcini pe terase înguste, create de om, denumite „restanques”, formate din pietre rotunde amestecate cu nisip grosier foarte deschis la culoare (pudinguri), cu câteva filoane argiloase.

Precipitațiile medii anuale sunt de 830 mm, expunerea la soare fiind ridicată, cu 2 820 de ore pe an.

Prezența văii fluviului Var este fundamentală pentru caracterizarea climei care influențează vița-de-vie. Aceasta permite circulația vânturilor în funcție de axa colinelor și expune astfel podgoria la vânturile din nord, care coboară dinspre Alpi în timpul nopții și în timpul unei părți a dimineții, apoi la briza mării, care suflă dintre est la sfârșitul zilei. Chiar dacă echilibrul economic al exploatațiilor se bazează parțial pe necesitatea de a putea implanta toate soiurile care permit producerea amestecurilor originale și satisfacerea cererii piețelor, una dintre particularitățile aceste indicații geografice protejate este legată de voința viticultorilor de a conserva soiurile locale precum Braquet N, Fuella nera N, Grassen N, Mourvaison N, pentru vinificarea vinurilor roșii. Vinurile obținute din soiurile Braquet N și Fuella nera N au aptitudini interesante de învechire. Pe lângă acestea, se regăsesc soiuri comune restului regiunii Provence, precum soiurile de bază Mourvèdre N, Cinsault N, Carignan N, chiar Grenache N sau Alicante N.

Pornind de la această gamă de soiuri „negre”, domeniile produc vinuri roșii, taninoase, elegante și puternice.

Vinurile roze sunt produse pe baza unor amestecuri care dezvăluie vinuri florale sau fructate și condimentate, cu o structură a gustului puternică, dar caracterizată întotdeauna de o prospețime agreabilă.

Vinurile albe, obținute în principal din soiul Vermentino B, desemnat la nivel local prin termenul „Rolle”, sunt complexe și elegante, cu arome florale și de citrice. Acestea pot avea o capacitate bună de învechire. Alte soiuri pot intra în compoziția lor, precum Roussanne B, Clairette B, Bourboulenc B și Chardonnay B.

Vinurile spumante de calitate sunt produse, în principal, din soiurile Grenache N și Mourvèdre N pentru vinurile roze și din soiurile Vermentino B și Sémillon B pentru vinurile albe. Acestea sunt fructate și florale și amintesc de caracteristicile organoleptice ale vinurilor liniștite.

Legătura cauzală

Marcată în mare măsură de mediul său geografic și de peisajele sale schimbătoare și contrastante, situate între litoralul mediteraneean și munții înalți, această podgorie combină caracteristicile unei podgorii provensale cu anumite influențe nordice. Mare și munte, soare și vânt rece, contraste puternice între versanți expuși la nord și versanți însoriți – toate acestea influențează atât vița-de-vie și măslinii, cât și oamenii.

Colinele cu expunere bună, solurile drenante favorabile implantării și dezvoltării vegetative a viței-de-vie, care o protejează totodată împotriva dezastrelor provocate de furtunile estivale, clima însorită și vântoasă care permite o maturare bună și protejarea împotriva bolilor criptogamice, toate acestea contribuie la dezvoltarea podgoriei. Aceste caracteristici climatice permit un proces lent de maturare, indispensabil, în special, pentru prospețimea și eleganța vinurilor albe și roze, precum și ale vinurilor spumante. Aceste caracteristici se află, de asemenea, la originea caracterului puternic și taninos al vinurilor roșii.

Implantarea viței-de-vie în areal a fost favorizată și de situația acestor coline, aflate la o distanță suficient de mare de litoral pentru a descuraja invaziile barbare și, totuși, destul de apropiate de mare pentru a permite dezvoltarea schimburilor comerciale.

Astfel, în pofida concurenței din partea altor culturi și, în special, în pofida culturii garoafei de Nisa, care a fost foarte profitabilă după cel de-al Doilea Război Mondial, podgoria a fost reînnoită progresiv datorită perseverenței câtorva familii de viticultori, care au știut să păstreze soiuri vechi și locale, foarte specifice și adaptate acestui teritoriu.

Aproximativ cincisprezece exploatații familiale protejează încă viticultura pe Coasta de Azur. Acestea produc aproximativ 600-700 hl de vinuri liniștite pe an, din care 50 % sunt vinuri roșii, 35 % vinuri albe și 15 % vinuri roze, a căror calitate este recunoscută din 1979 sub statutul „Vin de Pays”. În fiecare an se produc între 3 000 și 4 000 de sticle de vin spumant.

Vinurile cu indicația geografică protejată au știut să își demonstreze identitatea unică și să își dezvolte propria notorietate, producția călugărilor din Lérins fiind o dovadă remarcabilă în acest sens, cu o gamă de vinuri recunoscută și foarte bine valorificată. Reputația vinurilor din Alpes Maritimes este atestată de starea bună de sănătate economică a acestei producții, comercializate în proporție de 70 % la nivel regional, în sticle destinate unei clientele în principal turistice, la prețuri foarte valorizante (între 8 și 10 EUR unitatea), în proporție de 20 % pe teritoriul național și în proporție de 10 % la export.

9. Alte condiții esențiale (ambalarea, etichetarea, alte cerințe)

Cadrul juridic:

Legislația națională

Tipul condiției suplimentare:

Dispoziții suplimentare referitoare la etichetare

Descrierea condiției:

Indicația geografică protejată „Alpes-Maritimes” poate fi completată cu denumirea unuia sau mai multor soiuri de viță-de-vie.

Indicația geografică protejată „Alpes-Maritimes” poate fi completată cu mențiunile „primeur” (vin tânăr) sau „nouveau” (vin nou). Mențiunile „primeur” sau „nouveau” sunt rezervate vinurilor liniștite.

Logoul IGP al Uniunii Europene figurează pe etichetă atunci când mențiunea „indicație geografică protejată” este înlocuită cu mențiunea tradițională „Vin de Pays”.

Cadrul juridic:

Legislația națională

Tipul condiției suplimentare:

Derogare privind producția în arealul geografic delimitat

Descrierea condiției:

Zona din imediata vecinătate, definită prin derogare pentru vinificarea și elaborarea vinurilor cu indicația geografică protejată „Alpes-Maritimes”, este formată din următoarele districte limitrofe arealului geografic:

la sud-vest, la limita cu departamentul Var: districtul Draguignan; la vest, la limita cu departamentul Alpes-de-Haute-Provence: districtele Barcelonnette și Castellane.

Link către caietul de sarcini

https://info.agriculture.gouv.fr/gedei/site/bo-agri/document_administratif-d665acec-e3bc-4cf1-b3b9-2e571e3bf214

(1) JO L 9, 11.1.2019, p. 2.